Lastesykkel

En lastesykkel er en sykkel konstruert for transport av last, for eksempel ved å ha et lasteplan foran eller bak (bagasjebrett), en åpen eller lukket boks (for eksempel eurokasse), eller kurv. Sykkelens ramme, drivverk og hjul må være konstruert for å håndtere større belastninger enn en vanlig sykkel. 

Lastesykler brukes til varetransport og levering i tette bymiljøer eller innad i store lagerbygninger, til transport av barn, og matsalg (for eksempel iskremsykkel). Sammenlignet med bilkjøring gir de mindre luftforurensning, koster mindre å drifte, trenger ikke drivstoff, er mindre farlige for andre trafikanter, og kan bidra til mindre rushtrafikk.

Elektriske lastesykler 
Noen lastesykler har elektrisk motor, hvilket gjør dem til elsykler. Den ekstra drahjelpen kan øke rekkevidden og den praktiske nyttelasten syklisten klarer å dra med seg, særlig opp bakker, men øker sykkelen sin kostnad og krever et innebygd batteri. Elsykler gir raskere aksellerasjon fra stillestående og kan føre til at syklistene både føler seg tryggere og sykler tryggere i trafikken siden det blir enklere å sette i gang igjen etter stans.

Gallery

Se også 
 Fatbike
 Trehjulssykkel
 Firehjulssykkel
 Sammenleggbar sykkel
 Sykkeltaxi
 Sykkeltilhenger

Referanser 

Godstransport
Sykler